laion/Wikipedia-Exotic huggingface dataset:
Marcelo Bielsa

Marcelo Alberto Bielsa Caldera (sündinud 21. juulil 1955 Rosarios) on Argentina jalgpallitreener ja endine jalgpallur. Ta on olnud Argentina (1998–2004) ja Tšiili koondise (2007–2011) peatreener ning muu hulgas RCD Espanyoli (1998), Athletic Bilbao (2011–2013) ja Marseille Olympique'i (2014–2015) peatreener. Alates 2018. aastast on ta Inglismaa esiliiga klubi Leeds Unitedi peatreener.
Kazimirvāle

Kazimirvāle (vanasti ka Kazimirvalde) on küla (skrajciems ehk hajaküla) Lätis Augšdaugava piirkonnas Eglaine vallas. Ta jääb Kazimirvāle järve kaldale. Kazimirvāles asus endise Kazimirvāle mõisa (Kasimiriswahl) keskus. Aastatel 2009–2021 jäi küla Ilūkste piirkonda.
Kazimirvāle mõis

Kazimirvāle mõis (läti keeles Kazimirvāles muiža, saksa keeles Kasimirswahl või Casimirswahl) on mõis Lätis Ilūkste piirkonnas Eglaine vallas Kazimirvāles. Kazimirvāle mõis rajati Prode mõisa karjamõisana. Aastal 1816 ostis mõisa esimene omanik Casimirswahl karjamõisa ära ja sellest sai iseseisev mõis. Aastast 1830 said mõisa omanikeks Lysanderid ja nende kätte jäi mõis kuni võõrandamiseni aastal 1920. Aastal 1970 tehti Kazimirvāle mõisakompleksis Ivan Turgenevi jutustuste põhjal film "Mõisnik Tšertofanovi elu ja surm". Tänapäeval on mõisakompleks eravalduses, seal asub võõrastemaja "Kazimirvāle".
Kazimiriški

Kazimiriški (vanasti ka Kazimirišķi) on küla (mazciems) Lätis Augšdaugava piirkonnas Pilskalne vallas. Kazimiriškis asub endise Kazimiriški mõisa (Kasimirischek) keskus. Aastatel 2003–2021 jäi küla Ilūkste piirkonda.
Kazimiriški mõis

Kazimiriški mõis (läti keeles Kazimirišķu muiža, saksa keeles Kasimirischek) on mõis Lätis Ilūkste piirkonnas Pilskalne vallas Kazimiriškis. Kazimiriški mõis kuulus võõrandamiseni aastal 1920 Plater-Zyberkide suguvõsale. Mõisa uusgooti stiilis peahoone rajati aastal 1878. Mõisakompleks sai esimese maailmasõja ajal rängalt kannatada, hävisid kõik hooned. Säilinud on vaid mõisa park. Sissekanne Läti mõisate veebisaidil; fotod (läti keeles)
Jaunborne

Jaunborne (vanasti ka Neiborna) on küla (mazciems) Lätis Augšdaugava piirkonnas Saliena vallas. Asulas asub Jaunborne mõisa (Neu-Born) süda. Lisaks asub Jaunbornes veel katoliku kirik. Aastatel 2009–2021 jäi asula Daugavpilsi piirkonda. Jaunborne kirik
Salakaubavedu

Salakaubavedu (ka: konterbandivedu, smugeldamine; inglise smuggling) on kaupade või muude esemete toimetamine üle riigipiiri, kui see on kas ühes või mitmes riigis õigusvastane. Salakaubaga äritsemist nimetatakse salakaubanduseks. Salakaubaveoga välditakse tollimakse või muid makse või minnakse mööda teatud kaupade impordi- või ekspordikeelust, näiteks relvadega kauplemisel. Uimastikaubandus Inimkaubandus Relvakaubandus Piiritusevedu, salaviinavedu Salakaup Strateegiline kaup, strateegiline materjal Transiit Knygnešystė U. Mereste, 2003. Majandusleksikon. Eesti Entsüklopeediakirjastus. Köide II (N–Y). Lk 234
Jaunborne mõis

Jaunborne mõis (läti keeles Jaunbornes muiža, saksa keeles Neu-Born) oli mõis Kuramaal Aizlauce kihelkonnas. Tänapäeval asub endine mõisasüda Lätis Augšdaugava piirkonnas Saliena vallas Jaunbornes. Jaunborne mõis sai alguse aastal 1753. Aastast 1838 kuni võõrandamiseni aastal 1920 kuulus mõis Dermont-Siwickide perekonnale. Peahoone ehitas K.J.J Dermont-Siwicki 19. sajandi alguses, 19. sajandi lõpus ehitati mõisakompleksis hooned ümber uusgooti stiilis ehitisteks. Pärast võõrandamist kasutas mõisakompleksi Läti sõjavägi. 1990. aastatel ehitati peahoone tundmatuseni ümber. Esialgsel kujul on säilinud mõisa maakividest ja punastest tellistest teenijate maja, samuti mõisa ait. Mõisakompleksi juurde kuulub huvipakkuva objektina veel Jaunborne maakividest ja tellistest krutsifiks.
Ilga

Ilga on küla (mazciems) Lätis Augšdaugava piirkonnas Skrudaliena vallas. Asulas asub endise Ilga mõisa (Ilgen) süda. Aastatel 2009–2021 jäi asula Daugavpilsi piirkonda. Mõisa peahoones asub Daugavpilsi ülikooli katsebaas.
Ilga mõis

Ilga mõis (läti keeles Ilgas muiža, saksa keeles Ilgen) oli mõis Kuramaal Aizlauce kihelkonnas. Tänapäeval asub endine mõisasüda Lätis Augšdaugava piirkonnas Skrudaliena vallas Ilgas. Ilga mõisa peahoone ehitati aastal 1890, arhitekt oli Wilhelm Neumann. Historitsistlik peahoone oli praktiliselt kasutusel vaid jahilossina, mõis oli praktiliselt suvemõis. Tänapäeval asub mõisa peahoones Daugavpilsi ülikooli katsebaas, varem asus seal aastal 1977 asutatud Silene looduspargi keskus. Mõisa pargis kasvab kaks põlist tamme.
Kanalisaared

Kanalisaared on saared La Manche'i väina Saint-Malo lahes. Pindala 196 ruutkilomeetrit. Suuremad saared on Jersey ja Guernsey, väiksemate asustatud Kanalisaarte hulka jääb Sark. Saared on künklikud, kõrgus kuni 148 meetrit. Kuuluvad Briti kroonile.
Tõld

Tõld on endisaegne neljarattaline vedrustusega ja üleni kinnine hobuveok. Tõldasid tuntakse alates 15. sajandist. Kuldne riigitõld Postitõld Tõllakuur Sõjavanker Eesti entsüklopeedia. 9. köide: SUN–TÜRG. Tallinn: Eesti Entsüklopeediakirjastus, 1996, lk 653.
Polenta

Polenta on Põhja-Itaalia köögile omane maisijahust puder. Lisaks Itaaliale on polenta populaarne ka mujal Vahemere piirkonnas, Austrias, Šveitsis, aga ka näiteks Argentinas ja Brasiilias. Polentat süüakse soojalt vähese võiga, kuid sellel võib ka jahtuda ja kõvemaks tõmbuda lasta, siis tükkideks lõigata ja praadida või grillida. Mõnikord segatakse polentat juustu, näiteks parmesani või gorgonzolaga; selline valmistusviis on eriti levinud Lombardias. Serveeritakse kas esimese käigu, kõrvalroa või hommikusöögina.
Regulatiiv

Regulatiiv on mingi määrus, reglement, juhend. Ajalooliselt ka regulatiiviks nimetatud ka: Eestimaa 1802. ja 1804. aasta talurahvaseadusi aastatel 1842–1919 Balti kubermangude kirikukoormiste (regulatiivimaksude) loendit. tööregulatiiv Eesti entsüklopeedia. 8. köide: RAI–SUM. Tallinn: Eesti Entsüklopeediakirjastus, 1995, lk 79, märksõna "regulatiiv".
Dorothy Kilgallen

Dorothy Mae Kilgallen (3. juuli 1913 Chicago – 8. november 1965 New York) oli USA ajakirjanik. Keskkooli lõpetamise järel õppis Kilgallen kaks semestrit ülikoolis, kuid jättis õpingud pooleli ja asus tööle ajakirjanikuna. Alates 1938. aastast sai ta ajalehe New York Journal American kolumnistiks ja alates 1950. aastast oli ka televisiooni saatejuht. Dorothy Kilgallen väitis, et ta intervjueeris 1964. aasta märtsis kohtuprotsessi ajal Ameerika Ühendriikide presidendi John Kennedy oletatava tapja Lee Harvey Oswaldi mõrvarit Jack Rubyt. Nende vestluse sisu aga jättis ta enda teada. Hiljem sai ta enda kätte koopia Jack Ruby tunnistustest Warreni komisjonile ning avaldas kolm esimest lõiku sellest 1964. aasta augustis ajakirjanduses. Warreni komisjoni materjalid muudeti avalikult kättesaadavaks alles sama aasta septembri lõpus. 1964. aasta septembris käisid ta kodus kaks Luure Keskagentuuri agenti, kes tahtsid teada, kelle käest ta sai Warreni komisjoni aruande koopia. Kilgallen keeldus neile seda ütlemast. 8. novembril 1965 leiti Dorothy Kilgallen oma kodust surnuna. Tõenäoliselt suri ta alkolholi ja unerohtude koosmõjul. Ei ole selge, kas tegemist oli õnnetusjuhtumi või enesetapuga. Mõned uurijad on aga oletanud, et ta tapeti, kuna tal oli olulist informatsiooni John Kennedy mõrva kohta. "Arhiivikoopia". Originaali arhiivikoopia seisuga 11. august 2016. Vaadatud 18. juulil 2016.{{netiviide}}: CS1 hooldus: arhiivikoopia kasutusel pealkirjana (link) http://spartacus-educational.com/JFKkilgallen.htm http://www.nydailynews.com/life-style/dorothy-kilgallen-expose-truth-jfk-assassination-article-1.2881474
Panettone

Panettone [panett'oone] on itaalia köögiklassikasse kuuluv magus klassikaliselt juuretisest kook. Kuid levinud on ka pärmiga kergitamise viisid. Panettone sisaldab rosinaid, suhkurdatud puuvilja. Panettone't küpsetatakse spetsiaalses kõrges silindrikujulises vormis. Taina kergitamine ja segamine on pikk ning pühapäevapagarile keeruline protsess ja seetõttu valmistatakse seda tänapäeval kodus harva; enamasti on panettone'd pärit poeriiulilt. Panettone on pärit Milanost, kus seda süüakse traditsiooniliselt jõulude ajal. Panettone't võib serveerida nii saia, koogi kui ka desserdina. Panettone-sarnane roog oli tuntud juba Vanas Roomas, kus suhkru asemel tarvitati mett. Pieter Brueghel vanem kujutas 16. sajandil maalil inimesi panettone't söömas. Samast ajast pärineb Karl V peakoka Bartolomeo Scappi kokaraamat, kus leidub panettone retsept. Esimest korda seostati panettone't jõuludega 18. sajandil.
Anastomoos (täpsustus)

Anastomoos on teadusdistsipliinides rakendatav kontseptsioon ja võib tähendada: Anastomoos on anatoomias vere- või lümfisooni- ühendav soon aga ka närve ühendav närviharu ning õõneselunditevaheline ühendus; anastomoos - arhitektuuris; anastomoos - on botaanikas piimasoontega taimedel soontevahelised ühendused ka side leheroodude vahel; anastomoos - on hüdroloogias seotud anastomoseeruvate jõgedega, ka jõe harude uuesti ühinemine; anastomoos - geoloogias; anastomoos - on kirurgias kirurgiliste protseduuride käigus rajatud soonte ka soolte ühendused; anastomoos - on mükoloogias seene hüüfide ühinemine, ka suguline paljunemine ; anastomoos - rakubioloogias võib tähendada tsütoplasma endoplasmaatilise retikulumi võrgustiku ühendusi . "Meditsiinisõnastik" 40:2004. Taimerakk Eduard Vääri, Richard Kleis, Johannes Silvet,"Võõrsõnade leksikon", 7. trükk, Valgus, lk 58, 2006, ISBN 9985 68 181 9 [1] "Arhiivikoopia". Originaali arhiivikoopia seisuga 22. oktoober 2013. Vaadatud 24. novembril 2013.{{netiviide}}: CS1 hooldus: arhiivikoopia kasutusel pealkirjana (link) [2] Dr. Tadashi Nakamoto, Yasuhiro Sakai, Changes in endoplasmic reticulum during spermiogenesis in the mouse, Cell and Tissue Research, 1989, Volume 257, Issue 2, pp 279-284 Selles artiklis on kasutatud ingliskeelset artiklit en:Anastomosis seisuga 24.11.2013.
Gabriel Narutowicz

Gabriel Józef Narutowicz (17. märts 1865 Telšiai – 16. detsember 1922 Varssavi) oli poola insener ja poliitik, Poola esimene president. Gabriel Narutowicz oli pärit šlahta hulka kuuluvast perekonnast. Gümnaasiumi lõpetamise järel õppis ta lühikest aega Peterburis ning aastatel 1887–1891 Zürichis Šveitsi Föderaalses Tehnikakõrgkoolis, mille ta lõpetas inseneridiplomiga. 1896. aastal sai ta Šveitsi kodakondsuse. Seejärel tegutses Narutowicz kõrgkooli õppejõuna ning osales insenerina tammide ehitustel. Poola iseseisvuse taastamise järel pöördus ta 1920. aastal kodumaale tagasi. Esialgu oli ta teedeminister. 28. juunil 1922 sai ta välisministriks. 9. detsembril 1922. valiti Gabriel Narutowicz Poola parlamendi poolt esimeseks Poola presidendiks. Tema valimist toetasid vasakpoolsed, Talurahvapartei ja rahvusvähemuste esindajad. 11. detsembril andis ta presidendivande ja astus täitma ametikohustusi. 16. detsembril 1922 mõrvas paremäärmuslane Eligiusz Niewiadomski ta kunstigaleriis kunstinäituse avamise ajal. http://www.biographybase.com/biography/Narutowicz_Gabriel.html "Arhiivikoopia". Originaali arhiivikoopia seisuga 26. märts 2019. Vaadatud 9. augustil 2014.{{netiviide}}: CS1 hooldus: arhiivikoopia kasutusel pealkirjana (link)
Kulend

Kulend ehk pseudopood on ainurakseil ja mõnedel hulkraksete loomade rakkudel (näiteks leukotsüütidel) ajutine kuju muutev protoplasmajätke. Kulendid tekivad vajaduse korral raku pinnale ning kaovad hiljem. Nende abil rakud olenevalt rakutüübist, kas liiguvad, haaravad toitaineid või organismi sattunud võõrkehi (näiteks makrofaagid). Kulendid liigitatakse kuju järgi: sagarkulendid niitkulendid juurkulendid kiirkulendid. juurjalgsed lobopoodid Eesti nõukogude entsüklopeedia. 4. köide: KIRV-MAAO. Tallinn: Valgus, 1972, lk 223. [1], Veebiversioon (vaadatud 24.11.2013) Eesti nõukogude entsüklopeedia. 4. köide: KIRV-MAAO. Tallinn: Valgus, 1972, lk 223. Marko Prous ,Päristuumsete elupuu, EestiLoodus 2009/2, Veebiversioon (vaadatud 24.11.2013)
Puinave keel

Puinave keel (alternatiivne nimi puinabe ) on Lõuna-Ameerikas räägitav keel, mis kuulub puinave keelkonda. Puinave keelkonda kuulub kokku 7 keelt: puinave, hupde, nukak, dâw, cacua, yuhup ja nadëb. Selle keelkonna kõnelejate arv on kokku 6205. Puinave keelt kõneldakse Colombias Guainía departemangus Inírida jõe ning selle lisajõgede läheduses. Lisaks ka Venezuelas . Keele kõnelejate arv on erinevates allikates varieeruv. Ethnologue'i andmeil on rääkijaid 2880, kellest 2000 asub Colombias . UNESCO järgi on kõnelejate arvuks 7377 . Puinave keel on väljasuremisohus. Puinave keele silbistruktuuriks on (K)V(K). Kui silbituumas esineb nasaale, siis põhjustab see samas silbis kaashäälikuliste segmentide allofoonilist variatsiooni. Häälikutel /m n/ on oraalsed, mittesonorantsed allofoonid [b d] oraalse tuumaga silbi täishäälikule eelnevates kaashäälikutes. Puinave keel teeb vahet neljal põhilisel foneetilisel toonil. Nendeks on kaks lihtsat (H ja L) ja kaks kontuurtooni (HL ja LH). Keel kasutab foneetilist kirjaviisi. Puinave keeles on 7 konsonanti ja 11 vokaali. ka- mi- sãn- nut mã-tɯi-òt – 'me ei näinud sinu poegi' Puinave on keele üldnimetus, mida kasutavad kõrvalised isikud. Vanemad kõnelejad kutsuvad keelt wãnsöhöt'iks ning soovivad, et seda teeksid ka ülejäänud. Puinave keelt on üritatud liigitada maku keelkonna alla, kuid siiani pole piisavalt tõestusi selle kohta leitud. http://www.ethnologue.com/language/pui http://www.ethnologue.com/subgroups/puinavean http://www.ethnologue.com/statistics/by-language-family http://www.unesco.org/culture/languages-atlas/index.php?hl=en&page=atlasmap&cc2=v Girón Higuita, J.M. and W. Leo Wetzels (2007). Tone in Wãnsöhöt (Puinave). Language Endangerment and Endangered Languages: Linguistic and Anthropological Studies with Special Emphasis on the Languages and Cultures of the Andean-Amazonian Border Area,W. Leo Wetzels ed., CNWS Publications
AgustaWestland Project Zero

AgustaWestland Project Zero on tiivasiseste pööratavate turboventilaatormootoritega mehitamata õhusõiduki katseeksemplar, mille loomist alustati 2010. aasta detsembris. Esmalend toimus Itaalias Cascina Costas 2011. aasta juunis. Ettevõtte teatel ei kasuta õhusõiduk "hüdraulikat ega põleta fossiilkütust." Õhusõiduki süsteemid on elektrilised, toiteallikaiks on akud. Programm avalikustati 4. märtsil 2013 Helicopter Association Internationali (HAI) poolt Las Vegases korraldatud Heli-Expol. AgustaWestland on avaldanud õhusõiduki kohta kaks pressiteadet. "AHS — Sample Vertiflite article: Project Zero". Vtol.org. 18. aprill 2013. Vaadatud 24. november 2013. Vertiflite May/June 2013 p10 "Paris: Project Zero tiltrotor makes Paris debut" Dominic Perry flightglobal.com 18 Jun 2013 "Unveils "Project Zero" Tilt Rotor Technology Demonstrator". AgustaWestland. Originaali arhiivikoopia seisuga 5. mai 2013. Vaadatud 24. november 2013. ""Project Zero" All-Electric Tilt Rotor Technology Demonstrator International Collaboration". AgustaWestland. 21. märts 2013. Vaadatud 24. november 2013. Pariisi lennundusnäitus 2013 Pariisi lennundusnäitus 2013 Pariisi lennundusnäitus 2013 “Project Zero” All-Electric Tilt Rotor Technology Demonstrator International Collaboration
Heli-Expo

Heli-Expo on maailma suurim helikopterite ja nende lisaseadmete väljapanek ja mess, mida korraldab Helicopter Association International. 2013. aastal Las Vegases toimunud näitust külastas 20 393 huvilist kogu maailmast. USAs igal aastal peetava neli päeva kestva messi toimumispaigaks valitakse sageli mõni uuenduste juurutamiskoht, näiteks 2014. aasta mess toimus 24.–27. veebruarini Anaheimis. defence web: Eurocopter helicopters ordered at Heli-Expo 2013, vaadatud 13.03.2013 Heli-Expo ametlik koduleht
Anateem

Anateem (kreeka keelest ἀνάθημα anáthema) ehk kirikuvande alla panek on mitme kristliku kiriku (nt katoliku ja õigeusu kiriku) kõrgeim karistus, mis tähendab kiriku liikme kirikust väljaheitmist. Anateemi rakendatakse väärõpetuste kandjate ja levitajate suhtes. Kellelegi anateemi kuulutamine on kinnitus, et inimene on end ise oma tegudega kirikust eraldanud seniks, kuni ta pole kahetsenud ja pöördunud. Samuti on see hoiatuseks ülejäänud kirikurahvale eksinud isiku ideede ja õpetuse kahjulikkusest.
Saho keel

Saho keel on Afroaasia keelkonda, kušiidi keelte hulka kuuluv keel, mida kõneldakse Eritreas, Etioopias ja Djiboutis. Saho keel on üks üheksast Eritrea riigikeelest ning sarnaneb väga afari keelega. Emakeelena räägib saho keelt üle 260 000 inimese. Lõunasaho dialekti räägib veel umbkaudu 27 000 inimest Irobi regioonis Etioopias ning mõned väiksemad hõimud Tigree põhjapiirkonnas. Saho kõnelejad kutsuvad oma keelt Saahot luqha ehk saho keeleks. Koos afari keelega moodustavad nad idakušiidi keelte rühma. Saho keelel on kokku neli dialekti: toroa, assaorta, minifero ja irobi. Põhja- ja lõunasaho dialektid on foneetiliselt väga erinevad ning palju esineb ka morfoloogilisi ja leksikaalseid erinevusi. Mõned lõunasaho dialektid jagavad rohkem isoglosse afari keelega. Sõnade järjekord on SOV ehk subjekt-objekt-verb. Saho keel kasutab pikki ja lühikesi häälikuid, pikad kirjutatakse kahe tähega, nt caasa'kala', anna 'tädi', cashsho 'muru'. Mitu erinevat täishäälikut üksteise järel ei ole saho keeles lubatud. Kasutatakse ühendeid ay, ey, aw, ew, jne. Kolme tähega kaashäälikuühendid ei ole samuti lubatud, nagu ka pikad kaashäälikud sõna lõpus või alguses (nt kk, rr jne). Põhjasaho dialektid kasutavad helituid kaashäälikuid (ch [t!’], q [k’], qh [x’], th [t’] ja ts [s’]) ning kolme frikatiivi, mida ei esine lõuna dialektides: kh [x], sh [!] ja z [z]. Mõnes laensõnas esineb sõna algul kh, näiteks khaatim ‘ring’ ja khadaama ‘töö, töötama’, kuid alati on olemas ka mugandatud vaste, nt kaatim ja kadaama. Saho keeles on kaks grammatilist sugu, mees- ja naissugu. 1 – inik , 2 – lamma, 3 – adox, 4 – afar, mafarra, 5 – koon, 6 – lix, 7 – malxin, 8 – baxar, 9 – sagal, 10 – taman. Ishi afah waanisha – Ta räägib oma keeles. Cali ishi abbah dhageeko inki af geye – Ali sai ühe osa oma isa põllust. Eritreas kasutatav kirjakeel kasutab alates 1986. aastast ametlikult ladina tähestikku ning põhineb enamasti põhjasaho dialektil. Eritreas ei ole saho keel väljasuremisohus, küll aga ümbritsevatel aladel, näiteks Tigree piirkonnas. Eritrea haridusministeeriumi andmetel oli 2007. aastal Eritreas 39 sahokeelset algkooli kuni 5000 õpilasele. Koolides kasutatavad õpikud on kirjutatud Eritrea saho kirjakeeles, mis võib kohalike dialektide eripära nooremate põlvkondade keelekasutusest kõrvaldada. Kogu kõnelejate arvust on kirjaoskajad 1–3%. Vergari, M. A Sketch of Saho grammar. Journal of Eritrean Studies, IV, 1&2 (2005) 100-131 Language of Saho. The Ethnologue. https://www.ethnologue.com/language/ssy Raymond G. Gordon, Jr, ed. 2005. Ethnologue: Languages of the World. 15th edition. Dallas: Summer Institute of Linguistics. Vergari, Banti. Saho language. UHLIG Siegbert (ed.) Encyclopaedia Aethiopica, vol. 4 (2010) Moreno Vergari and Roberta Vergari. A basic Saho-English-Italian dictionary; with an English-Saho index and grammatical notes by Giorgio Banti and Moreno Vergari. Asmara : Sabur Print Services (2003)
Penza

Penza (varasem eestikeelne nimekuju Pensa; vene Пенза) on linn Venemaal, Penza oblasti keskus. Asub kohas, kus Penza jõgi suubub Sura jõkke. Penza on asutatud 1663. aastal vahipostina Venemaa kagupiiril, 1796. aastast kubermangukeskus. 19. sajandil oli suur tööstuskeskus, seal töötas umbes 160 tehast ja vabrikut. Tänapäeval on Penza masinatööstuse keskus. Penza lähedal asub keemiarelvade ladu, kus hoitakse 7000 tonni närvigaasi. Linna ümbrus on tugevasti saastatud (arseen, dioksiin). Elanike arv on 512 900 (2005). Linn jaguneb 4 rajooniks: Железнодорожный район (Raudteerajoon) Ленинский район (Lenini rajoon) Октябрьский район (Oktoobrirajoon) Первомайский район (Esimese mai rajoon) Penza asub Volga kõrgustikul 629 km Moskvast kagus. Penzas on mandriline paraskliima külma talve ja palava suvega. Veebruari keskmine õhutemperatuur on –10,0 °C ja juuli keskmine õhutemperatuur on 19,2 °C. Õhutemperatuuri absoluutne maksimum on 41 °C (augustis) ja absoluutne miinimum –40 °C (detsembris ja veebruaris). Linnas asub Penza kunstikool, mis 1955. aastast kannab Konstantin Savitski nime. Samuti asub seal K. A. Savitski nimeline Penza maaligalerii. Kliimamonitor Muuseumi koduleht Penza linnavalitsuse koduleht
Tšuugi keel

Tšuugi keel kuulub truki keelte hulka. Keelt tuntakse ka nimede all: chuuk, ruk, truk või truki keel. Tšuugi keelt räägitakse peamiselt Chuuki saartel, Mikroneesias. Selle keele kõnelejaid leidub ka Pohnpeil ja Guamil. Tšuugi keel kuulub Austroneesia keelkonda, täpsemalt Kesk-Ida-Austroneesia keelkonda ning on üks Mikroneesia keeltest. Tšuugi keel kasutab ladina tähestikku. Tšuugi keele sõnavara sarnaneb mitme teise keele sõnavaraga. Mortloki keel on 80–85% ulatuses sarnane, puluvati keel 81%, satavali keel 79%, karoliini keel 78% ja voleai keel 75% ulatuses sarnane. Misjonärid töötasid 19. sajandil välja viisi, kuidas tšuugi keelt üles kirjutada, kasutades ladina tähestikku. 1970ndatel muutsid keeleteadlased misjonäride süsteemi, lisades juurde diakriitilised tähed. Keeles on 9 vokaali (a, á, e, é, i, o, ó, u, ú), sama palju nagu eesti keele tähestikus ning 14 konsonanti (eesti keeles on 17), millele lisandub 9 kaksikkonsonanti. konsonandid: f, ff, s, ss, k, kk, m, mm, mw, mmw, n, ng, nng, p, pp, pw, ppw, r, ch, t, tt, w, y klusiilid: p, pw, t, k afrikatiivid: ch [ʧ] frikatiivid: f, s nasaalid: m, mw, n, ng[ŋ] , lateraalid: (l), r poolvokaalid: w, y [j] Tšuugi keelel on ebatavaline sõnaalguline kaksikkonsonandi tunnus. Ühistel esivanematel Lääne-Mikroneesias, arvati samuti keeles olevat see tunnus, aga tänapäevasel keelekasutusel on see enamasti kadunud. Tavapärane on SVO sõnajärg (subjekt-verb-objekt) Puudub minevikuvorm Iseloomulik on täielik ja osaline reduplikatsioon Silbistruktuur Tšuugi keeles on võimaldatud produktiivselt täielikku ja osalist reduplikatsiooni, näiteks: ◦Kõndima: fátán ◦Kõndima (jätkab kõndimist): fátánátán Tšuugi keel kasutab erinevaid loendamissüsteeme erinevat tüüpi esemete jaoks. Sõnalõpud muutuvad olenevalt eseme tüübist(pikk, lame, kihiline, või tahke). Näiteks: ◦ tšuugi keeles eu - üks ◦ üks pikk ese: efoch (lõpp -foch) ◦ üks lame ese: echo (ending -cho) ◦ üks kihiline ese: esar (ending -sar) ◦ üks tahke ese: efou (ending -fou) Tšuugi keeles: Esap wor och mettoch epwe appeti aramas seni fansoun ar uputiu non ar tufich me rait. Ar ekiek epwe mecheres o esap pet ren och sakkun mettoch pun ir repwe nonnomfengen non kinamwe o pwipwi annim. Tõlge: Kõik inimesed on sündinud vabadena, võrdse väärikuse ja õigustega. Nad on õnnistatud mõistusega ja südametunnistusega ning peaksid suhtuma üksteise vennaliku vaimuga. http://www.ethnologue.com/language/chk "Arhiivikoopia". Originaali arhiivikoopia seisuga 8. mai 2014. Vaadatud 24. novembril 2013.{{netiviide}}: CS1 hooldus: arhiivikoopia kasutusel pealkirjana (link) http://www.omniglot.com/writing/chuukese.htm Compendium of the world's languages (third edition), George L. Campbell ja Gareth King, lk 370 http://www.multicsd.org/?q=node/51
Protozooloogia

Protozooloogia (ladina keeles protozoologia) on zooloogia ja protistoloogia haru, mis tegeleb ainuraksete (Protozoa) uurimisega. Teadusharu sai alguse arvatavasti 17. sajandil ja selle juurutajaks peetakse Antonie van Leeuwenhoek'i, kes vaatles ainurakseid mikroskoobiga. protosoosid Eesti nõukogude entsüklopeedia. 6. köide: PAIS-RUMO. Tallinn: Valgus, 1974, lk 249. [1], Veebiversioon (vaadatud 24.11.2013) [2], ©2013 Encyclopædia Britannica, Inc., Veebiversioon (vaadatud 24.11.2013) (inglise keeles)